open-index/open-wikipedia-markdown huggingface dataset:
Պյասինա

**Պյասինա**, գետ ՌԴ Կրասնոյարսկի երկրամասի Թայմիրի (Դոլգանո–Նենեցական) Ինքնավար օկրուգում։ 

Երկարությունը 818 կմ է, ավազանը՝ 182 հզ․ կմ²։ Սկիզբ է առնում Պյասինո լճից, թափվում Պյասինայի ծոցը (Կարայի ծով)։ 

Պյասինայի ավազանում կա ավելի քան 60 հզ․ լիճ (10450 կմ² ընդհանուր մակերեսով)։ Սնումը առավելապես ձնային է։ Հորդանում է հունիսից հոկտեմբեր։ Գետաբերանում ջրի միջին ծախսը 2600 մ³/վրկ է։ Սառցակալում է սեպտեմբերի վերջերից մինչև հունիս։ Նավարկելի է։ Հարուստ է ձկներով։ 

## Ծանոթագրություններ

Կատեգորիա:Կարայի ծովի ավազանի գետեր
Կատեգորիա:Ռուսաստանի գետեր
Անմահական ջուր (ֆիլմ)

«**Անմահական ջուր**» (), 1971 թվականի խորհրդային գեղարվեստական ֆիլմ, որը նկարահանել է ռեժիսոր Գրիգորի Կոխանը՝ Թամարա Շևչենկոյի սցենարով։

## Սյուժե
Դանկա Կռիլյուկը, որն ապրում է Գուցուլշչինայում երկու որդիների հետ, պատերազմից հետո սիրահարվում է նոր անտառապահ Անտոնին։  Նրա ավագ որդին՝ Բոգդանը, չի ընդունում Անտոնին, ինչը հանգեցնում է կոնֆլիկտի և անտառի հրկիզման։  Կրտսեր որդին՝ Անդրեյը, հարսնացուի հետ գալիս է տուն և աջակցում մորը՝ հրաժարվելով եղբոր հետ հարսանիք կազմակերպել։  Բոգդանը վերջում հասկանում է իր սխալը և գալիս է մոր մոտ։

## Դերերում
* Զինաիդա Կիրիենկո - Դանկա Կռիլյուկ
* Լես Սերդյուկ - Անտոն Դեմյանովիչ, անտառապահ
* Իվան Գավրիլյուկ - Բոգդան, Դանկայի որդին
* Նատալյա Նաում - Խրիստինա
* Վիտալի Սմոլյակ - Կաշչիչ
* Ալեքսանդր Բիստրուշկին - Անդրեյ, Դանկայի որդին
* Գալինա Կրավցովա - Իրինա
* Նիկոլայ Նատալուշկո - տնօրեն

Էպիզոդներում
* Աննա Նիկոլաևա
* Օ. Պալագնյուկ
* Պ. Մալաշչուկ
* Ե. Սլիժուկ
* Զինովի Գերդտ (լուսագրերում նշված չէ)

Հնչյունավորում
* Պավել Մորոզենկո (դերասան Լեսյա Սերդյուկի դերը, լուսագրերում նշված չէ)

## Նկարահանող խումբ
* Սցենարի հեղինակ՝ Թամարա Շևչենկո
* Բեմադրող ռեժիսոր՝ Գրիգոր Կոխան
* Գլխավոր օպերատոր՝ Ալեքսանդր Անտիպենկո
* Գլխավոր նկարիչ՝ Պյոտր Մաքսիմենկո
* Կոմպոզիտոր՝ Միրոսլավ Սկորիկ
* Հնչյունային օպերատոր՝ Յուրի Ռիկով
* Ուկրաինայի հեռուստատեսության և ռադիոյի վաստակավոր սիմֆոնիկ նվագախումբ
* Դիրիժոր՝ Վադիմ Գնեդաշ

## Նկարահանումներ
Ֆիլմի նկարահանումներն իրականացվել են Գուցուլշչինայի ազգագրական թանգարանի ինտերիերում (Կոսովո, Բրեստի մարզ)։

## Պրեմիերա
Ֆիլմի պրեմիերան կայացել է 1972 թվականի փետրվարին։  Կինովարձույթի առաջին տարվա ընթացքում ֆիլմը դիտել է 9,8 մլն հանդիսատես։

## Ծանոթագրություններ

## Արտաքին
* «Живая вода» в каталоге Госфильмофонда России

Կատեգորիա:1971 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Մայլզ Լուիս-Սկելլի

**Մայլզ Էնտոնի Լուիս-Սկելլի** (, ), անգլիացի ֆուտոլիստ, Արսենալ ֆուտբոլային ակումբի և Անգլիայի հավաքականի կիսապաշտպան։

## Ակումբային կարիերա
Լոնդոնի «Արսենալի» սան, 2023 թվականի հոկտեմբերի 5-ին Լուի-Սքելլին ստորագրեց իր առաջին պրոֆեսիոնալ պայմանագիրն ակումբի հետ։ 2024 թվականի սեպտեմբերի 22-ին նա նշեց իր դեբյուտը Պրեմիեր լիգայում՝ փոխարինման դուրս գալով «Մանչեսթեր Սիթիի» դեմ խաղում։ 2024 թվականի դեկտեմբերի 11-ին նա առաջին անգամ հանդես եկավ «Արսենալի» մեկնարկային կազմում Չեմպիոնների լիգայում՝ «Մոնակոյի» դեմ խաղում։ 2025 թվականի փետրվարի 2-ին Լուի-Սքելլին խփեց իր առաջին գոլը «զինագործների» կազմում՝ Անգլիայի Պրեմիեր լիգայում «Մանչեսթեր Սիթի»-ի դեմ 5-1 հաշվով հաղթանակ տանելով։.

## Կարիերան ազգային հավաքականում
Խաղացել է Անգլիայի Մ16, Մ17, Մ18 և Մ19 մակարդակներում։

2025 թվականի մարտին նա առաջին անգամ հրավիրվեց Անգլիայի մեծահասակների հավաքական՝ մասնակցելու 2026 թվականի աշխարհի առաջնության ընտրական փուլին։ Նա իր նորամուտը նշեց մարտի 21-ին՝ մեկնարկելով Ալբանիայի դեմ խաղում ու դառնալով գոլի հեղինակ։ 18 տարեկան 176 օրականում Լուի-Սքելլին նաև դարձավ Անգլիայի պատմության ամենաերիտասարդ խաղացողը, ով գոլ խփեց իր առաջին խաղում։

## Ծանոթագրություններ

Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուտբոլի կիսապաշտպաններ
Մարիանո Բոլյաչինո

**Մարիանո Ադրիան Բոլյաչինո Էրնանդես** (, ), ուրուգվայցի ֆուտբոլիստ, կենտրոնական կիսապաշտպան։ «Պլազա Կոլոնիա» ակումբի խաղացող: Ունի Իտալիայի քաղաքացու անձնագիր:

## Կարիերա
Մարիանո Բոլյաչինոն «Պլազա Կոլոնիա» ակումբի սան է, խաղացել է «Վիլյա Էսպանյոլա» ակումբի երիտասարդական կազմում: Հետո վերադարձել է «Կոլոնիա», որտեղ հիմնական կազմում նորամուտnւն է նշել 2002 թվականին։ 2003 թվականին վարձավճարով տեղափոխվել է «Պենյարոլ», սակայն նույն թվականի ամռանը ֆուտբոլիստին վարձակալել է իսպանական «Լաս Պալմասը»։ 2004 թվականին տեղափոխվել է իտալական «Սամբենեդետտեսե» ակումբ, որին օգնել է դուրս գալ Սերիա С1-ի փլեյ-օֆֆ, որտեղ նրա թիմը պարտվել է «Նապոլիին»:

Փլեյ-օֆֆի խաղերից հետո, որում նա գրավել էր «Նապոլիի» դարպասը, նեապոլիտանական ակումբը որոշում է կայացրել գնել կիսապաշտպանի տրանսֆերը՝ վճարելով 600 հազար եվրո: «Ազուրիի» կազմում մեկնարկային մրցաշրջանում օգնել է ակումբին զբաղեցնել երկրորդ տեղը Սերիա В -ում և դուրս գալ Սերիա A: Մրցաշրջանի ավարտից հետո երկարաձգել է պայմանագիրն ակումբի հետ մինչև 2012 թվականը: 2008/09 մրցաշրջանում Ինտերտոտոյի գավաթի խաղարկությունում նորամուտն է նշել եվրոգավաթներում։ 2008 թվականի հուլիսի 26-ին «Պանիոնիսի» հետ Ինտերտոտոյի գավաթի խաղում ստացել է ծանր վնասվածք՝ ձախ ոտքի հինգերորդ մետատարսալ ոսկորի կոտրվածք, ինչի պատճառով չի մարզվել 3 ամիս։ 2009 թվականի ձմռանը ֆուտբոլիստը հնարավորություն է ունեցել տեղափոխվել «Պանաթինաիկոս» և «Տորինո», սակայն նախընտրել է մնալ ակումբում։ Նույն թվականին ֆուտբոլիստով հետաքրքրվել են «Լացիոն», «Կիևոն», «Լիվորնոն» և «Պարման», սակայն տրանսֆերի վերաբերյալ գործարքներ չեն կայացել։ 2010 թվականի հուլիսի 22-ին վարձավճարով տեղափոխվել է «Կիևո»։

2011 թվականի օգոստոսին տեղափոխվել է «Բարի»։

## Նվաճումներ
* Ուրուգվայի փոխչեմպիոն (1)՝ 2015/16

## Անձնական կյանք
Բոլյինոն ամուսնացած է։ Կնոջ անունը Ֆլորենսիա է։ Նրանք ունեն երկու երեխա՝ Սելեստեն և Ֆրանչեսկոն։

## Ծանոթագրություններ

## Արտաքին հղումներ
* Профиль на sscnapoli.it

 
Կատեգորիա:Բարիի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լաս Պալմասի ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Վեատրիկի Սարի

**Վեատրիկի Սարի**  (, ), հույն ֆուտբոլիստ, անգլիական «Էվերթոն» ակումբի և Հունաստանի հավաքականի հարձակվող:

## Ակումբային կարիերա
Ֆուտբոլային կարիերան սկսել է անգլիական «Լիդս Յունայթեդ» (2017) և «Ֆայլդ» ակումբներում։ «Ֆայլդի» կազմում 2017/18 մրցաշրջանն անցկացրել է կանանց ֆուտբոլային ակումբի ազգային լիգայում։ 2017 թվականի սեպտեմբերին «Գիսլե Վիքսենսի» դեմ խաղում լուրջ վնասվածք է ստացել, որի պատճառով բաց է թողել մրցաշրջանի մնացած մասը։

Վնասվածքից ապաքինվելուց հետո 2018 թվականին տեղափոխվել է Կանանց Չեմպիոնշիփի «Շեֆիլդ Յունայթեդ» ակումբի ակումբ։ 2018 թվականի նոյեմբերի 25-ին նա իր նորամուտը նշեց իր նոր թիմի կազմում Անգլիայի կանանց առաջնության տնային խաղում «Լյուիսի» դեմ (3:2) խաղում։ Խաղացել է վինգերի դիրքում։ Հետագայում դարձել է «Շեֆիլդ Յունայթեդի» հիմնական խաղացողներից մեկը՝ Կառլա Ուորդի գլխավորությամբ։

2021 թվականի հունվարի 7-ին խզել է պայմանագիրը «Շեֆիլդ Յունայթեդի» հետ։ Ընդհանուր առմամբ «Շեֆիլդի» կազմում բոլոր մրցաշարերում անցկացրել է 49 հանդիպում, որոնցում դարձել է 5 գոլի հեղինակ։ Նույն օրը պայմանագիր է կնքել Անգլիայի կանանց Սուպերլիգայի «Բիրմինգհեմ Սիթի» ակումբի հետ։ Այսպիսով, կրկին հնարավորություն է ստացել խաղալ Կարլա Ուորդի գլխավորությամբ, որը 2020 թվականի օգոստոսին գլխավորել է Բիրմինգհեմը։

2021 թվականի ապրիլի 28-ին ակումբի կազմում նորամուտն է նշել «Քովենթրիի» դեմ Անգլիայի գավաթի տնային խաղում (5:1)՝ դուրս գալով մեկնարկային կազմում, սակայն 86-րդ րոպեին փոխարինվել է Հեյդի Լոգանով։ 2021 թվականի ապրիլի 28-ին նորամուտն է նշել Կանանց ՖԱ Սուպերլիգայում «Աստոն Վիլլայի» դեմ տնային խաղում (1:1) և խփել է առաջին գոլը «Բիրմինգհեմի» կազմում, 90 + 6-րդ րոպեին հաշիվը հավասարեցրել է տուգանային հարվածով։

## Կարիերա հավաքականում
Հանդես է եկել Հունաստանի Մ-17 և Մ-19 հավաքականներում:

2015 թվականի հոկտեմբերի 22-ին նորամուտն է նշել Հունաստանի հավաքականում 2017 թվականի Եվրոպայի առաջնության ընտրական փուլի Ալբանիայի հավաքականի դեմ արտագնա խաղում (4:1)՝ 87-րդ րոպեին փոխարինման դուրս գալով Քրիստինա Կոկովիադուին։ Հավաքականի կազմում առաջին գոլը խփել է 2015 թվականի նոյեմբերի 27-ին Ռումինիայի հավաքականի դեմ ընտրական մրցաշարի հաջորդ խաղում (1:3)՝ աչքի ընկնելով 65-րդ րոպեին։

Հունաստանի կազմում մասնակցել է նաև 2019 թվականի աշխարհի առաջնության ընտրական մրցաշարերին և 2022 թվականի Եվրոպայի առաջնությանը:

## Անձնական կյանք
Ստացել է գիտությունների բակալավրի աստիճան Լիդս Բեքեթի համալսարանից (Լիդսի նախկին քաղաքային համալսարան), որն ավարտել է 2019 թվականին։

## Վիճակագրություն
### Գոլեր հավաքականում

## Примечания

## Ссылки
* Профиль на официальном сайте ФК «Бирмингем Сити»
 
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Ֆուտբոլի հարձակվողներ
Լի Ռե

**Լի Ռե** (), հարավկորեացի դերասանուհի: Առավել հայտնի է «Ցանկություն» (2013), «Կախարդի դատարանը» (2017) և «Դիվան անմարդաբնակ կղզուց» ֆիլմերում խաղացած գլխավոր հերոսուհու դերերով(2023):

## Վաղ կյանք և կրթություն
Ծնվել է 2006 թվականին և ընտանիքի ամենակրտսեր երեխան է, որն ունի ևս մեկ որդի և երկու դուստր: Հաճախել է Կվանգջուի, Ինչոնի և Սեուլի տարրական դպրոցներ։ Սովորել է նաև Ինչեոնի Կորեական միջազգային քրիստոնեական դպրոցում, բողոքականների մասնավոր դպրոցում: 2023 թվականին ավարտել է Չունանի համալսարանի թատրոնի և կինոյի ֆակուլտետը, 16 տարեկանում ընդունվել է առաջին կուրս:

## Կարիերա
ձախից|մինի|180x180փքս|Լի Ռեն 2013 թվականին
Կարիերան սկսել է որպես մոդել։ Նրա դերասանական առաջնաելույթը տեղի է ունեցել «Հրաժեշտ, սիրելի կին» հեռուստասերիալում (2012): Շատ ուժեղ տպավորություն է թողել իր առաջին՝ ռեժիսոր Լի Ջուն Իկայի 2013 թվականի «Ցանկություն» ֆիլմում՝ խաղալով տարրական դպրոցի աշակերտուհու դերը, որը փորձում էր հաղթահարել դաժան սեռական ագրեսիայի հետևանքով առաջացած տրավման։ Այս ֆիլմում իր դերի համար Պեկինի միջազգային կինոփառատոնում արժանացել է երկրորդ պլանի լավագույն դերասանուհու մրցանակին։ Գրավել է հանդիսատեսի ուշադրությունը իր դերասանական դերերով «Ինչպես գողանալ շանը» (2014), «Հիշելու մեղեդին» (2016) և «Վեց ճախրող վիշապներ» (2015) ֆիլմերում:

2017 թվականին մասնակցել է ճապոնական «Քո անունը» (2016) մուլտֆիլմի կորեական հնչյունավորմանը։ 2020 թվականին նկարահանվել է «Գնացք դեպի Բուսան 2։ Թերակղզի» ֆիլմում, բլոկբաստերի շարունակությունը զոմբիների մասին պատմող «<Գնացք դեպի Բուսան» (2016) է:

2023 թվականի հուլիսին պայմանագիր է կնքել «Noon Company» գործակալության հետ: Նույն թվականին ավելի ուշ հայտնվել է «Դիվան անմարդաբնակ կղզուց» հեռուստասերիալում (2023)։

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Անդրանիկ Ղոնյան

**Անդրանիկ Փարամազի Ղոնյան** (1910, Վաչագան, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - 1977, Ղափան, Հայկական ԽՍՀ, ԽՍՀՄ), հայ կուսակցական և հասարակական գործիչ, լրագրող:

## Կենսագրություն
Անդրանիկ Ղոնյանը ծնվել է 1910 թվականին Վաչագան գյուղում Փարամազ և Վառինկա Ղոնյանների ընտանիքում: Նրա մորեղբոր որդին հայ նկարիչ Սարգիս Մանգասարյանն է, իսկ քրոջ որդին՝ հայ մանրանկարիչ Ռաֆիկ Ավագյանը: 14 տարեկանում ընդունվեց ՀամԼԿԵՄ շարքերը և ակտիվ մասնակցություն ունեցավ հայրենի գյուղի կոմերիտական կազմակերպության, գյուղի կուլտուր-լուսավորական, իսկ հետագայում նաև կոլեկտիվ տնտեսության կազմակերպման աշխատանքներին:

## Աշխատանքային գործունեություն
Անդրանիկ Ղոնյանի կազմակերպչական ունակությունները դրսևորվեցին Ղափանի պղնձահանքային կոմբինատում, որտեղ աշխատել է որպես բանվոր և միաժամանակ ԼԿԵՄ բյուրոյի քարտուղար: 1931 թվականինից ԽՄԿԿ անդամ:
Ղափանի շրջանային ԼԿԵՄ կազմակերպության կոնֆերանսը 1934 թվականին նրան ընտրեց ՀԼԿԵՄ շրջկոմի I քարտուղար:
1937 թվականին գործուղվել է սովորելու ՀԿԿ Կենտկոմին առընթեր պրոպագանդիստների, իսկ այնուհետև ՀԿԿ Կենտկոմին առընթեր կուսակցական երկամսյա դպրոցներում: Ավարտելուց հետո նշանակվել է կուսակցության շրջանային կոմիտեի պրոպագանդայի և ագիտացիայի բաժնի վարիչ:
1942-1945 թթ. աշխատել է որպես ՀԿԿ Ղափանի շրջկոմի II քարտուղար: 
1948-1958 թթ. աշխատել է որպես «Սովետական Հայաստան» թերթի Զանգեզուրի սեփական թղթակից: Այս ընթացքում աչքի է ընկել լրագրողական ակտիվ և բեղմնավոր աշխատանքով: 1958-1972 թթ.  վարել է Հայփոստի Ղափանի բաժանմունքը, ապա քաղառի տնօրենի պաշտոնները: 
1972 թվականին անցել է կենսաթոշակի: 1974 թ. մինչև իր կյանքի վերջը նա աշխատել է որպես պետական կենտրոնական արխիվի Ղափանի մասնաճյուղի տնօրեն:

* Եղել է շրջանային և քաղաքային սովետների դեպուտատ
* Պարգևատրվել է Սովետական Միության մեդալներով և ՀԽՍՀ Գերագույն Սովետի պատվոգրերով

Մահացել է 1977 թվականի նոյեմբերի սկզբին Ղափանում:

## Ծանոթագրություններ
Վեսլե Ֆոֆանա

**Վեսլե Տիջան Ֆոֆանա** (, ), ֆրանսիացի ֆուտբոլիստ, անգլիական «Չելսի» ակումբի և ֆրանսիայի հավաքականի կենտրոնական պաշտպան։

## Ակումբային կարիերա
Խաղացել է «Ռեպո Վիտրոլլես», «Բասսին Մինիեր», «Պեն Միրաբեաու» և «Բել Էյր» երիտասարդական թիմերում։ 2015 թվականին նա դարձավ Սենտ Էտյենի ֆուտբոլի ակադեմիայի խաղացող։ 2018 թվականի մայիսի 15-ին նա ստորագրեց իր առաջին պրոֆեսիոնալ պայմանագիրն ակումբի հետ։ 2019 թվականի մայիսի 18-ին նա իր նորամուտը նշեց «Սենտ Էտյենի» հիմնական կազմում ՖրանսիայիԼիգա 1-ի «Նիցայի» դեմ խաղում։ 2019 թվականի դեկտեմբերի 4-ին նա իր առաջին գոլը խփեց «Սենտ Էթյենի» կազմում՝ կրկին «Նիցայի» դեմ խաղում։

2020 թվականի հոկտեմբերի 2-ին նա տեղափոխվեց անգլիական «Լեսթեր Սիթի» ակումբ։ Տրանսֆերի արժեքը կազմել է 36,5 միլիոն ֆունտ (40 միլիոն եվրո).

2022 թվականի օգոստոսի 31-ին նա 75 միլիոն ֆունտով տեղափոխվեց «Չելսի»՝ յոթ տարվա պայմանագիր կնքելով լոնդոնյան ակումբի հետ։

## Կարիերան հավաքականում
2020 թվականին նա իր նորամուտը նշեց Ֆրանսիայի Մ21 հավաքականում։

## Ձեռքբերումներ
**«Լեսթեր Սիթի»**
* Անգլիայի գավաթի հաղթող՝ 2020/21

## Անձնական կյանք
Ֆոֆանան ծնվել է Ֆրանսիայում՝ Մալիների ընտանիքում։

## Ծանոթագրություններ

## Արտաքին հղումներ
* Профиль футболиста на официальном сайте ФК «Лестер Сити»
* Профиль футболиста на официальном сайте Премьер-лиги
 
Կատեգորիա:Լեսթեր Սիթիի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Ֆուտբոլի պաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Սրտի կանչով

«**Սրտի կանչով**» (), խորհրդային գունավոր լայնէկրան գեղարվեստական ֆիլմ, որը նկարահանել են ռեժիսորներ Սուլամիֆ Ցիբուլնիկը և Գալինա Շիգաևան հակատանկային զենքերի դասակի հրամանատար Թամարա Ալեքսանդրովնա Սիչևայի համանուն ինքնակենսագրական պատմվածքի մոտիվներով Կիևի Ա․ Դովժենկոյի անվան կինոստուդիայում 1985 թվականին:

Ֆիլմի պրեմիերան կայացել է 1986 թվականի օգոստոսի 4-ին։  Վարձույթի ընթացքում այն դիտեկ է 3,5 մլն հանդիսատեսй։

## Սյուժե
Հայրենական մեծ պատերազմի ժամանակ Թամարան դառնում է անվախ մարտական սպա, իմանում ամուսնու դավաճանության մասին, որը թաքնվել է մեկ այլ կնոջ մոտ։  Ամուսնու վերադարձից հետո Թամարան չի ներում նրան, և նա ստիպված է ընդմիշտ հեռանալ կնոջ կյանքից։

## Դերերում
* Օլգա Բիտյուկովա - Թամարա Զերովա
* Յուրի Գրիգորև - Պյոտր Տրոֆիմով
* Դմիտրի Բրուսնիկին - Գրիգորի Զեռնով
* Օլգա Սումսկայա - Կատերինա
* Միխայիլ Գոլուբովիչ - Օնիշչենկո, սերժանտ, դասակի հրամանատարի օգնական
* Վասիլի Պետրենկո - Դրոբոտ, շարքային, նախկին քրեական
* Սերգեյ Չուրբակով - Պոլիկաշկին, շարքային
* Պավել Կորմունին - Սերգեյ Իվանովիչ, արվեստի դպրոցի պետ, գնդապետ
* Անդրեյ Գրադով - աշխատակազմի ղեկավար
* Նիկոլայ Օլեյնիկ - միձեռնանի մայոր
* Ալյոնա Կոստիլևա - Օլենկա

## Նկարահանող խումբ
* Ռեժիսորներ՝ Գալինա Շիգաևա, Սուլամիֆ Ցիբուլնիկ
* Սցենարիստներ՝ Բորիս Վասիլև, Կիրիլ Ռապոպորտ
* Օպերատորներ՝ Միխայիլ Իվանով, Իգոր Մամայ
* Նկարիչ՝ Եվգենի Ստրելեցկի
* Հնչյունային ռեժիսոր՝ Տատյանա Չեպուրենկո
* Կոմպոզիտոր՝ Ալեքսանդր Զլոտնիկ

## Ծանոթագրություններ

## Գրականություն
* По зову сердца // Советские художественные фильмы: аннотированный каталог, том 10 — : Современные тетради, 2001 — 416 с. — с. 327—328 — ISBN 5-88289-150-7

## Արտաքին հղումներ
* 
* За покликом серця/По зову сердца

Կատեգորիա:1986 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Հայրենական մեծ պատերազմի մասին
Յու Գիհյոն

**Յու Գիհյոն** (, ), հարավկորեացի երգիչ, երգահան։ Հարավկորեական հիփ-հոփ Monsta X բոյ բենդի գլխավոր վոկալիստ։ Սոլո առաջնաելույթը տեղի է ունեցել 2022 թվականի մարտի 15-ին «Voyager» սինգլ-ալբոմով:

## Կենսագրություն
### Վաղ կյանք (մինչև 2014)
Ծնվել է 1993 թվականի նոյեմբերի 22-ին Սեուլում։ Ծնվել է չորս հոգուց բաղկացած ընտանիքում՝ ներառյալ մայրը, հայրը, ավագ եղբայրը և ինքը: Ավարտել է Հարավային Կորեայի Դոնգ-ա մեդիայի և արվեստների ինստիտուտը:

### Առաջնաելույթ Monsta X-ում և կարիերայի սկիզբ
2014 թվականի դեկտեմբերին Գիհյոնը մասնակցել է Mnet գոյատևման «No Mercy» շոուին։: Շոուի շրջանակներում թողարկել է երկու սինգլ՝ «Pillow» (թողարկվել Է հարավկորեացի վոկալիստ և *Sistar* խմբի նախկին անդամ Սոյուի հետ համատեղ) և «0 (Young)» (թողարկվել է *Mad Clown*-ի, *Giriboy*-ի և *Juyen*-ի հետ համատեղ): Շոուի վեց մասնակիցների հետ առաջնաելույթ է ունեցել հարավկորեական *Monsta X* բենդում, որն առաջին անգամ հանդես է եկել «Starship Entertainment» լեյբլի ներքո «Trespass» մինի ալբոմով 2015 թվականի մայիսի 14-ին:

### 2016-մինչ օրս։ Սոլո գործունեություն
2016 թվականին «Tell Them I'm the Dragon King» կեղծանունով մասնակցել է հարավկորեական «King of Mask Singer» երգիչների մրցույթին։ Առաջին փուլում հաղթել է Apink խմբի հարավկորեացի երգչուհի Նամջուին, որն ավելի հայտնի է «Good Daughter Shim Cheong» կեղծանունով։ Շոուի երկրորդ փուլում պարտվել է հարավկորեացի երգչուհի Լիմ Չժոն Հիին, որն ավելի հայտնի է «Rolled Լավ Fortune» կեղծանունով․ զիջել է 3 ձայնով:

2016 թվականի հոկտեմբերի 27-ին երգել է «The Tiger Moth» երգի ակուստիկ տարբերակը հարավկորեական «Munhwa Broadcasting Corporation» հեռուստաալիքի ստեղծած «Գնումների արքա Լուի» հարավկորեական դրամայի համար:

2017 թվականի հունիսին թողարկել է «I' ve Got a Feeling» սաունդթրեքը հարավկորեական «Կասկածելի գործընկեր» դրամայի համար։

2018 թվականի մայիսին Չժուհոնի հետ համատեղ թողարկել Է «Can't Breathe» սաունդթրեքը հարավկորեական «Գործընկերներ հանուն արդարության» դրամայի համար*:* Նույն թվականի հունիսին *WJSN* խմբից Սոլայի հետ ձայնագրել է «Love Virus» սաունդթրեքը հարավկորեական «Ի՞նչ է պատահել քարտուղար Քիմին» հեռուստասերիալի համար»:

2020 թվականի ապրիլին թողարկել է «Again Spring» սաունդթրեքը հարավկորեական «Welcome» դրամայի համար։ Նույն թվականի հոկտեմբերին թողարկել է «to Be With You» սաունդթրեքը Հարավկորեական «Do Do Sol Sol La La Sol» սերիալի համար:

Մենահամերգով հանդես է եկել 2022 թվականի մարտի 15-ին՝ սինգլ ալբոմով և «Voyager»-ի գլխավոր երգով: «Voyager» երգը հայտնվել է առաջին հորիզոնականում Բոլիվիական iTunes հիթ-շքերթում:

## Սկավառակագրություն
### Սինգլ-ալբոմներ
«Voyager» (2022)

### Մինի ալբոմներ
*Youth* (2022)

### Սաունդթրեքեր
«Attractive Woman» (2015)

«One More Step» (2015)

«The Tiger Moth» (2016)

«"I've Got A Feeling» (2017)

«Can't Breathe» (2018)

«Love Virus» (2018)

«Again, Spring» (2020)

«To Be With You» (2020)

«O.M.O.M» (2021)

## Ծանոթագրություններ

Կատեգորիա:Երաժիշտներ
Կատեգորիա:Երգիչներ
Կատեգորիա:Հարավկորեացի երգիչներ
Կատեգորիա:Հարավկորեացի պարողներ
Կատեգորիա:Հարավկորեացի կոմպոզիտորներ
Ռեգինա Բարզիլայ

**Ռեգինա Բարզիլայ** (), ծագումով Մոլդովայից ամերիկացի գիտնական: Համբավվել է ինֆորմատիկայի, արհեստական բանականության ոլորտներում իր կատարած ուսումնասիրություններով, բնական լեզվի մշակման, բժշկագիտության մեջ խորացված ուսուցման հավելվածների վերաբերյալ գիտական աշխատություններով:

## Կենսագրություն
1991 թվականին Մոլդովայի պետական համալսարանի առաջին կուրսն ավարտելուց հետո ծնողների՝ Յակովի ու Ալլայի հետ Մոլդովայից հայրենադարձվել է Իսրայել: Այստեղ 1998 թվականին ավարտել է Բեն Գուրիոնի անվան համալսարանը, այնուհետև ուսումնառությունը շարունակել է ԱՄՆ-ում, որտեղ Քեթլին ՄաքՔոունի գիտական ղեկավարությամբ ավարտել է Կոլումբիայի համալսարանի ասպիրանտուրան: 2003 թվականին դոկտորական ատենախոսությունը պաշտպանելուց հետո հետդոկտորական շրջան է անցել Կոռնելյան համալսարանում:

2016 թվականից Ռեգինա Բարզիլայը Մասաչուսեթսի տեխնոլոգիական ինստիտուտի պրոֆեսոր է: 2017 թվականին Մաք-Արթուրի թոշակ է ստացել:

Նա հիմնականում ուսումնասիրություններ է կատարում հաշվողական լեզվաբանության բնագավառում, ինչպես նաև ուռուցքաբանության ոլորտում մեքենայական ուսուցման հավելվածների մշակման, հնագույն տեքստերի վերծանման ասպարեզներում:

Արհեստական բանականության ասոցիացիայի ֆելլո  է: 2020 թվականին դարձել է այդ նույն տարում արհեստական բանականության զարգացման ասոցիացիայի և *Squirrel AI* ընկերության հիմնած *«Արհեստական բանականությունը՝ ի շահ մարդկության»* (AI Award for Artificial Intelligence for the Benefit of Humanity) մրցանակի առաջին դափնեկիրը, մրցանակ, որի դրամական պարգևը 1 միլիոն դոլար է: 2023 թվականին ընտրվել է բժշկագիտության և ճարտարագիտության ազգային ակադեմիաների անդամ:

Ռեգինայի ամուսինը (1994 թվականից) ինֆորմատիկայի բնագավառի գիտնական Էլի Բարզիլայն է:

## Ծանոթագրություններ

## Արտաքին հղումներ
* Regina Barzilay bei dblp
* R. Barzilay bei Semantic Scholar
* Biografie am MIT
* Youtube-Video: Regina Barzilay: Power and Limits of Machine Learning Tools for Clinical Apps | ODSC East 2019
* 3 Questions: Artificial intelligence for health care equity
* Putting data in the hands of doctors. MIT News
* Hitting the Reset Button on Antibiotics
* Asistimos a la conferencia «How Can NLP Help Cure Cancer?» de Regina Barzilay en Microsoft Research Cambridge UK 
* Dissertation (PDF)

Կատեգորիա:ԱՄՆ արտագաղթածներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի կին համակարգչային գիտնականներ
Չոն Հանա

**Չոն Հանա** (; ), հարավկորեացի երգչուհի և դերասանուհի։

Հանան հայտնի է դարձել 2009 թվականի առաջնախաղով Secret աղջիկների խմբում, որը ղեկավարում էր TS Entertainment-ը։ Խմբում գրեթե 9 տարի է անցկացրել, որից հետո նա այդպես էլ չկայացավ որպես սոլո երգչուհի, սակայն իրեն դրսևորել է որպես դերասանուհի՝ կատարելով դեր «Պրիգունյա» (2015) դորամայում, ինչպես նաև ժամանակավոր վարել էր M!Countdown և Music Core երաժշտական շոուներ։

## Կենսագրություն
Հանան ծնվել է 1990 թվականի փետրվարի 2-ին Կորեայի Հանրապետության Գյոնգիդո նահանգի Ըյջոնբու քաղաքում և եղել է ընտանիքի միակ երեխան։ Նրա մայրը 1980-ականներին աշխատել է որպես երգչուհի, իսկ հայրը՝ թիկնապահ։ Սովորել է Ինհա մասնավոր համալսարանում (որտեղ սովորել է նաև իր խմբի անդամ Հյոսոնը), 2020 թվականի սեպտեմբերին նշանակվել է Չոնսամի Արվեստի դպրոցի երաժշտական ֆակուլտետի պրոֆեսոր։ Միջնակարգ դպրոցում սովորելու ընթացքում մտերիմ ընկերներ է դարձել CL (2NE1-ի նախկին անդամ) և Սոնեի (Wonder Girls-ի նախկին անդամ) հետ։

**Secret** աղջիկների խմբի դեբյուտը, որի կազմում, բացի Հանայից, ընդգրկված էին Հյոսոնը, Ջիինը և Սոնհվան, տեղի է ունեցել 2009 թվականի հոկտեմբերի 13-ին «**I Want You Back**» սինգլով: 2010 թվականի գարնանից խումբը թողարկել է մի շարք հիթեր Կորեայում, ինչպես նաև հաջողությամբ մուտք է գործել ճապոնական երաժշտական շուկա, ինչը թույլ է տվել Secret-ին դառնալ քեյ-փոփի երկրորդ սերնդի ամենահայտնի իգական խմբերից մեկը: 2011 թվականին խումբը թողարկում է իր առաջին կորեական ստուդիական ալբոմը՝ Moving in Secret-ը, որում ներառված է Հանայի միակ սոլո կատարումը՝ «Amazinger»-ը:

2012 թվականի դեկտեմբերի 11-ին Secret-ը ավտովթարի է ենթարկվել, և Հանան տեղափոխվել է հիվանդանոց կոտրված կողոսկրներով և թոքերի վնասվածքներով: Աղջիկը վերսկսել է իր գործունեությունը 2013 թվականի հունվարին:

2018 թվականի փետրվարին հայտնի է դարձել, որ Հյոսոնը և Ջիինը դատական գործընթացներ են վարել TS-ի դեմ, և չնայած գործակալության կողմից պաշտոնական հայտարարությանը, որ խումբը չի լուծարվել և ղեկավարությունը կանի հնարավոր ամեն ինչ, որպեսզի մասնակիցների հետ բանակցություններն ընթանան դրական ուղղությամբ, խումբը ոչ պաշտոնապես լուծարվել է: Նույն թվականի հունիսի 1-ին Հանան բացել է իր անձնական YouTube ալիքը, սակայն ցանցի օգտատերերը (հիմնականում Կորեայից) քննադատել են նրան դրա համար, ինչպես նաև բազմաթիվ պլաստիկ վիրահատություններ չարաշահելու համար:

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Երաժիշտներ այբբենական կարգով
Կատեգորիա:Երգիչներ
Կատեգորիա:Կին
Կատեգորիա:Հարավկորեացի երգիչներ
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի ռեփերներ
Կատեգորիա:Հարավկորեացի հաղորդավարներ
Կատեգորիա:Հարավկորեացի պարային երաժիշտներ
Samsung Galaxy A56 5G

**Samsung Galaxy A56 5G-ը** միջին դասի Android սմարթֆոն է Galaxy A շարքում, ներկայացված Samsung Electronics-ի կողմից 2025 թվականի մարտի 2-ին Galaxy A36 5G-ի կողքին: Այն Galaxy A55 5G- ի հաջորդող մոդելն է և բերում է մի շարք թարմացումներ դիզայնի, կատարողականության և տեսախցիկի առումով:
== Դիզայն ==
Դալան տեխնոպարկ

400px|մինի|աջից|Դալան տեխնոպարկ, 2025 նոյեմբեր
**Դալան տեխնոպարկ** (Dalan Technopark), կառուցվող բազմաֆունկցիոնալ տեխնոլոգիական և նորարարական կենտրոն Երևանում, Հայաստան: Ավարտից հետո այն կծառայի որպես ուղղահայաց բիզնես-թաղամաս, որը կներառի աշխատավայրեր, կրթական կենտրոններ և տարաբնույթ ենթակառուցվածքներ։

Դալան տեխնոպարկի նպատակն է ստեղծել ամբողջական էկոհամակարգ տեխնոլոգիական զարգացման, գիտական հետազոտությունների, նորարարության և ձեռնարկատիրության խթանման համար։ Համալիրը կտրամադրի հարթակ ՏՏ ընկերությունների, ստարտափների, հետազոտական լաբորատորիաների, կրթական հաստատությունների և ներդրումային ֆոնդերի համար։

Շինարարությունը սկսվել է 2023 թվականին։ Կառուցապատող կազմակերպությունն է 1SQ ընկերությունը։ 2024 թվականի կեսերին արդեն ավարտվել է 50,000 մ² շինարարություն՝ ներառյալ հասարակական գոտիները։ Նախագիծը ֆինանսավորվում է Արդշինբանկի կողմից և կառավարվում է PMI միջազգային ստանդարտներով։

## Ընդհանուր տեղեկություն
* Վայրագայություն՝ ՀՀ, Երևան, Ծիծեռնակաբերդի խճուղի 9/1
* Շինարարության ընդհանուր մակերես՝ 158,000 մ²
* Օգտագործելի մակերես՝ 90,000 մ²
* Բարձրություն՝ 110 մ (22 հարկ)
* Ավարտման նախնական ժամկետ՝ 2026 թ․
* Նախագծի գնահատված արժեքը՝ $110 մլն

## Ծանոթագրություններ

Կատեգորիա:Հայաստանի գիտական պարկեր
Կատեգորիա:2026 հիմնադրումներ Հայաստանում
Կատեգորիա:Մալաթիա-Սեբաստիա վարչական շրջան
Abwehrgruppe 218

**Abwehrgruppe 218** (գերմաներենից բառացի թարգմանած՝ նշանակում է Աբվերի 218-րդ խումբ), հայտնի է նաև **Էդելվայս** () կամ **''Էդելվայս'' մարտական խումբ** () ծածկանունով — գերմանական հակապարտիզանական ռազմական ստորաբաժանում, որը Երկրորդ համաշխարհային պատերազմի տարիներին կռվել է Սլովակիայի տարածքում: 1944 թվականի սեպտեմբերից մինչև 1945 թվականի ապրիլ ամիսը այդ խումբն իրականացրել է շուրջ 50 պատժիչ գործողություններ, որոնց զոհ են դարձել 300-ից ավելի մարդ (այդ թվում՝ խաղաղ բնակիչներ), մոտավորապես 600 մարդ էլ գերի է ընկել: Ստորաբաժանումը պատերազմական մի շարք ոճիրներ է գործել, որոնցից են ամերիկյան OSS և բրիտանական SOE միսիաների անդամների գերեվարումը,Օստրի Գրյուն / Ostrý Grúň և Կլյակ / Kľak գյուղերի բնակիչների կոտորածները: Ստորաբաժանման հրամանատարը էսէս-ի շտուրմբանֆյուրեր Էրվին ֆոն Տյուն-Հոհենշտայնն էր:

## Կառուցվածք
Ստորաբաժանման կազմում ընդգրկված են եղել 250-300 զինվորական, որոնք բաշխվել են ըստ հետևյալ չորս բաժանմունքների.
* «Պարտիզանական բաժանմունք», թվաքանակը՝ 25 մարդ, հրամանատարը՝ էսէս-ի շտուրմբանֆյուրեր Էրվին ֆոն Տյուն-Հոհենշտայն
* «Ռուսական» կամ «Կազակական բաժանմունք», թվաքանակը՝ 45-ից մինչև 50 մարդ, հրամանատարը՝ էսէս-ի օբերշարֆյուրեր Անիսիմ Բեռլիսով
* «Կովկասյան բաժանմունք», թվաքանակը՝ 40-ից մինչև 50 մարդ, հրամանատարը՝ էսէս-ի օբերշարֆյուրեր Ջեբրալ Մահմուդ-խան
* «Սլովակյան բաժանմունք», թվաքանակը՝ 131-ից մինչև 220 մարդ, հրամանատարը՝ էսէս-ի հաուպտշտուրմֆյուրեր Լադիսլավ Նիժնյանսկի / Ladislav Nižňanský:

Բաժանմունքների հրամանատարներ նշանակվել էին ԽՍՀՄ տարածքում պարտիզանների դեմ *Բրանդենբուրգ 800* դիվիզիայի մղած մարտերում աչքի ընկած սպաներ: Ստորաբաժանման անձնակազմում մեծ էր գերմանացիների ու սլովակների թվաքանակը: Կային նաև գերի ընկած խորհրդային որոշ զինվորներ, հիմնականում ռուսներ, ուկրաինացիներ և կովկասցիներ: Նրանք բոլորը նախապես վարժվել էին և անտառներում գիշերային պայմաններում մարտ վարելու որոշակի փորձ էին ձեռք բերել: Կրել են գերմանական կամ սլովակյան զինվորական համազգեստ: Հիմնական զենքը գերմանական Mauser 98k-ը և չեխոսլովակյան vz. 24-ն էր, նռնակները, տարատեսակ գնդացիրները: Ստորաբաժանման կազմում ստեղծվել էր նաև ականանետային վաշտ:

## Մարտական ուղի

1944 թվականի երկրորդ կեսին ստորաբաժանումը կարողացել է իր առջև դրված խնդիրները կատարել՝ պարտիզանների դեմ մարտեր մղելով Պոչուվադլոյի, Յաբլոնյովի և Նովա Բանյայի մերձակա անտառներում:

Պարտիզանական շարժման ակտիվացումը և խորհրդային, չեխոսլովակյան ու ռումինական զորքերի հարձակողական գործողությունները ստիպեցին, որ Աբվերի խմբում աճի դասալիքների թիվը, հատկապես՝ սլովակների շրջանում: 1945 թվականի ապրիլի 20-ին խումբը հասավ Վսետին, ապա նահանջող գերմանական զորամասերի հետ շարժվեց դեպի ավստրիական սահմանը, մայիսի 5-ին մոտեցավ Չեսկե Բուդեյովիցե քաղաքին: Հասկանալով, որ դրությունն անելանելի է, ֆոն Տյուն Հոհենշտայնը արձակեց ստորաբաժանումը և ինքն էլ իրեն հավատարիմ զինվորականների խմբի հետ շարժվեց դեպի ամերիկացիների կողմից գրավված գոտին, բայց մայիսի 9-ին ինքն էլ, ուղեկցողներն էլ գերվեցին խորհրդային զինվորականների կողմից:

## Ծանոթագրություններ

Կատեգորիա:Վերմախտի ռազմական միավորներ և կազմավորումներ
Ադամ Մահեր

**Ադամ Մահեր** (; ) հոլանդացի ֆուտբոլիստ, կատարական «Ալ-Վակրա» ակումբի կիսապաշտպան։

Հանդես է եկել Նիդեռլանդների հավաքականի կազմում։ 

## Կարիերա
ԱԶ նիդեռլանդական ակումբի սան, որի հետ 2009 թվականի հուլիսին մասնագիտական պայմանագիր է կնքել։ Նա իր պաշտոնական նորամուտը նշել է 2010 թվականի դեկտեմբերի 15-ին ՈՒԵՖԱ Եվրոպա լիգայի խաղում՝ բելառուսական ԲԱՏԷ-ի դեմ և գոլ է խփել։ Նա դարձավ հոլանդական ակումբի ամենաերիտասարդ ֆուտբոլիստը, ով գոլ է խփել ՈՒԵՖԱ Եվրոպա լիգայում և ՈՒԵՖԱ-ի գավաթում։ 2011 թվականի մարտի 6-ին Մահերը անցկացրեց իր առաջին խաղը Էրեդիվիզիում։ 2011/12 մրցաշրջանի արդյունքներով Մահերը ստացել է առաջնության լավագույն երիտասարդ խաղացողի մրցանակ: 2012 թվականի հոկտեմբերին նա երկարաձգել է պայմանագիրը ԱԶ-ի հետ մինչև 2015 թվականը։

2013 թվականի ամռանը ԱԶ-ից տեղափոխվել է ՊՍՎ՝ կնքելով հինգ տարվա պայմանագիր։ 2016/17 թվականների մրցաշրջանում վարձակալությամբ հանդես է եկել թուրքական «Անկարասպոր» ակումբում։

2022 թվականի հուլիսին տեղափոխվել է Սաուդյան Արաբիայի «Դամակ» ակումբ։

## Վիճակագրություն
### Մահերի խաղերը Նիդեռլանդների հավաքականում

**Արդյունքը, 5 խաղ / 0 գոլ; 3 հաղթանակ, 1 ոչ-ոքի, 1 պարտություն։**

## Ձեռքբերումներ
**ԱԶ**

* Նիդեռլանդների գավաթակիր: 2012/13

**ՊՍՎ**

* Նիդեռլանդների չեմպիոն (**2**): 2014/15, 2015/16
* Նիդեռլանդների սուպերգավաթակիր (**2**): 2015, 2016

## Ծանոթագրություններ

 
Կատեգորիա:ԱԶ Ալկմարի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Մասյացոտնի թեմ

**Մասյացոտն թեմ**, Հայաստանյայց առաքելական սուրբ եկեղեցու հայրապետական թեմ՝ Արարատի մարզի տարածքում։ Առաջնորդանիստը  Արտաշատի Սուրբ Հովհաննես Ավետարանիչ եկեղեցին է։ 

Հիմնադրվել է 2021 թվականի հունվարի 11-ին Գարեգին Բ Ամենայն Հայոց Կաթողիկոսի օրհնությամբ՝ առանձնացվելով Արարատյան թեմից։ 

Թեմի առաջնորդական տեղապահն է Տ․ Ռուբեն վարդապետ Զարգարյանը։ 

Մասյացոտնի թեմն ընդգրկում է Հայաստանի Արարատի մարզը՝ Արտաշատ, Արարատ, Վեդի, Մասիս խոշորացված համայնքներով, որոնք նախկինում ներառված են եղել Արարատյան Հայրապետական թեմում։

Թեմում գործում է 25 համայնքային եկեղեցի։ Թեմի պատմական սրբավայրերից ամենահայտնին Մոշաղբյուրի Հովհաննես Կարապետի վանքն է։ Թեմում  սպասավորում 1 մեկ վարդապետ, քսանհինգ քահանա և երկու սարկավագ։

## Ծանոթագրություններ

## Արտաքին հղումներ

Կատեգորիա:Մասյացոտնի թեմ
Ծաղիկը քարի վրա

«**Ծաղիկը քարի վրա**» (, աշխատանքային անվանումը՝ (Այդպես ոչ ոք չի սիրել», ), ռեժիսորներ Անատոլի Սլեսարենկոյի և Սերգեյ Փարաջանովի գեղարվեստական ֆիլմը, որը նկարահանվել է 1962 թվականին: Պրեմիերան կայացել է 1962 թվականի սեպտեմբերի 1-ին Կիևում։

1963 թվականին կինովարձույթում ֆիլմն ունեցել է 5,200,000 հանդիսատես։

Ֆիլմի նկարահանումների ժամանակ ողբերգականորեն մահացել է դերասանուհի Իննա Բուրդուչենկոն, որը հայտնի էր դարձել մինչ այդ հակակրոնական «Իվաննա» դրամայից: Ֆիլմի ռեժիսոր Ա. Սլեսարենկոն դրա համար ենթարկվել է քրեական պատասխանատվության և դատապարտվել: Ս. Փարաջանովն ավարտել է ֆիլմի աշխատանքները և տվել նոր անվանում (սկզբնականը՝ «Այդպես ոչ ոք չի սիրել»):

Ֆիլմում Բորիսլավ Բրոնդուկովը (Կովալյով) կատարել է իր առաջին դերը կինոյում:

## Սյուժե
Դոնեցկի տափաստանի տեղում, ուր աճել են  երիցուկ և փետրախոտ, ծավալվում է հանքափորային քաղաքը։  Երիտասարդական հանքի բրիգադիր Գրիգորի Գրևան սիրահարված է կուսկազմակերպիչ Լուդային և, հետևաբար, հաճախ բացահայտ հեգնում է նրա կազմակերպչական ունակությունները։  Բայց երբ մենակ է մնում նրա հետ, դառնում է երկչոտ ու ամաչկոտ, ինչի համար բարկանում է ինքն իր վրա և նոր չարաճճիություններ հորինում։  Երկրորդ պատմությունը կապված է Խրիստինայի՝ գեղեցիկ, բայց ինտրովերտ աղջկա՝ հանքափորների քաղաքում հայտնվելու հետ, որն ընկել է աղանդավորական երեցների ազդեցության տակ։  Նրան սիրող կոմերիտական Արսենն օգնում է աղջկան հեռանալ աղանդից։

## Դերերում
* Գրիգորի Կարպով - Գրիգորի Գրիվա, լեռնագործ բանվոր
* Լյուդմիլա Չերեպանովա - Լյուդա, հանքի կոմերիտկազմակերպիչ
* Իննա Բուրդուչենկո - Խրիստինա, աղանդավոր
* Բորիս Դմոխովսկի - Պավել Ֆեոդորովիչ Վարչենկո, հանքի պետ
* Գեորգի Եպիֆանցև - Արսեն Զագորնի
* Միխայիլ Զանվանով - Զաբրոդա, գրադարանավար
* Դմիտրի Ֆրանկո - Պաշա Չմիխ
* Վլադիմիր Բելոկուրով - Խրիստինայի հայրը
* Ալեքսանդր Գայ - Լյուդայի հայրը
* Անատոլի Սոլովյով - Պետրոս Առաջին
* Բորիսլավ Բրոնդուկով - Կովալյով

## Ծանոթագրություններ

## Արտաքին հղումներ
* 

Կատեգորիա:1960-ականների խորհրդային ֆիլմեր
Կատեգորիա:1960-ականների ռուսերեն ֆիլմեր
Կատեգորիա:1962 դրամա ֆիլմեր
Կատեգորիա:1962 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Կատեգորիա:Սերգեյ Փարաջանովի ֆիլմեր
Ամեն երեկո՝ աշխատանքից հետո

**«Ամեն երեկո՝ աշխատանքից հետո»** (), 1973 թվականին խորհրդային ֆիլմը, որը նկարահանել է ռեժիսոր Կոնստանտին Երշովը Մարիա Գլուշկոյի «Ելենա Նիկոլաևնա» պատմվածքի հիման վրա:

## Սյուժե
Բանվոր երիտասարդության դպրոց է գալիս ռուսաց լեզվի և գրականության նոր ուսուցիչ՝ մանկավարժական ինստիտուտի երիտասարդ շրջանավարտ Ելենա Նիկոլաևնան:

Մեծահասակ ուսանողները, բանվորները հեշտ լսարան չեն: Նրանք շատ են հոգնում մեկ օրվա ընթացքում աշխատավայրում, և նրանց համար սովորելը առնվազն երկրորդական զբաղմունք է։

Դպրոցը քաղաքում համարվում է օրինակելի: Բայց, ինչպես տեսնում է ուսուցչուհին, դպրոցի տնօրենին հաջողվել է դրան հասնել աշակերտներին զիջելու գնով։

Ելենա Նիկոլաևնան, հասկանում է ուսանողների դժվարությունները, բայց կարծում է, որ չի կարելի զիջումներ անել, և գիտելիքը պետք է լինի իրական, իսկ գնահատականները՝ արժանի: Երիտասարդ ուսուցիչը փորձում է հետաքրքրել նրանց, արթնացնել սովորելու ցանկություն, ուշադրությամբ է վերաբերվում յուրաքանչյուր ուսանողի:

Հակամարտությունը հասունանում է, երբ Ելենա Նիկոլաևնան հրաժարվում է դրական գնահատել ուսանող Բելովին, բայց նա միևնույն ժամանակ բողոքում է տնօրենի առաջարկի դեմ՝ թույլ տալ, որ նա հեռանա՝ պահանջելով այս տաղանդավոր աշխատողի վերադարձը դպրոց, ինչը, այլ ուսուցիչների աջակցությամբ, նրան հաջողվում է։

## Դերերում
* Զինաիդա Սլավինա – *Ելենա Նիկոլաևնա Բորիչկո, ռուսաց լեզվի և գրականության ուսուցիչ
* [[Ալեքսանդր Գրավե]] – *Վասիլի Պետրովիչ Գայվորոն, մաթեմատիկայի ուսուցիչ
* Իրինա Բունինա – *Լիդիա Իվանովնա Ռոկոտովա, դպրոցի տնօրեն
* [[Նիկոլայ Գրինկո]] – *Ալեքսանդր Ալեքսանդրովիչ, գլխավոր ուսուցիչ
* Իրինա Գուբանովա – *Էլլոչկա, Էլլա Ռոմանովնա, ֆրանսերենի ուսուցչուհի
* Անատոլի Ադոսկին – *աստղագիտության ուսուցիչ
* Վալերի Բեսարաբ – *Տկաչուկ, երեկոյան դպրոցի աշակերտ
* Սվետլանա Կոնդրատովա – *Վերա Կրիշնայա, երեկոյան դպրոցի աշակերտ
* Օլեգ Կոմարով – *Կալաշնիկով, երեկոյան դպրոցի աշակերտ, գրավաճառ
* Վալենտինա Իվաշևա – *Աննա Ֆեոդորովնա, ուսուցիչ
* Օքսանա Միլեշկինա-Սմիլկովա – *Պոլկովովա, երեկոյան դպրոցի աշակերտ, վարսահարդար
* Նիկոլայ Սեկտիմենկո – *Բելով, երեկոյան դպրոցի աշակերտ, մետրոյի շինարար
* Բորիս Սաբուրով – *Իվան Նիկանորովիչ, ուսուցիչ
* Բորիս Վոզնյուկ – *օդաչու, Վերա Կրիշնայի ամուսինը
* Զոյա Նեդբայ – *Կոմարիկովա, ուսուցիչ
* Վիկտոր Պոլիշչուկ – *ուսուցիչ
* Անատոլի Պոմիլույկո – *Վախենյա, երեկոյան դպրոցի աշակերտ, հացի գործարանի աշխատող
* Իվան Սիմոնենկո – *Սինիցա, երեկոյան դպրոցի աշակերտ, հրաձգարանի աշխատող
* Գալինա Լոգինովա – *երեկոյան դպրոցի աշակերտ
* Լյուդմիլա Տատյանչուկ – *ուսուցիչ
* Լիդիա Չաշչինա – *ուսուցիչ

== Մրցանակներ ==
* [[1973]] — «Молодые — молодым»  կինոփառատոն Լվովում. Ուկրաինական ԽՍՀ Պետկինոյի մրցանակ և դիպլոմ Նիկոլայ Կուլչիցկիին օպերատորական աշխատանքի համար

== Ծանոթագրություններ ==


== Գրականություն ==
* *Демидов А.'' — Без конфликта (О худож. фильмах «Каждый вечер после работы» реж. В. Ершов и «Личная жизнь» реж. В. Довгань) // Искусство кино, 1974, № 11. — с. 36-47.
* Каждый вечер после работы // Советские художественные фильмы: 1972—1973 / Мария Павлова. — М.: Нива России, 1996. — с. 183

Կատեգորիա:Խորհրդային ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:1973 ֆիլմեր
Կատեգորիա:Ռուսերեն ֆիլմեր
Որտե՞ղ է 042-ը

«**Որտե՞ղ է 042-ը**» (), 1969 թվականի խորհրդային հերոսական-արկածային սև-սպիտակ գեղարվեստական ֆիլմ, որը նկարահանել է ռեժիսոր Օլեգ Լենցիուսը։

Եղել է 1970 թվականի ԽՍՀՄ կինովարձույթի առաջատարներից մեկը․ ֆիլմը զբաղեցրել է 10-րդ տեղը, այն դիտել է 28,4 միլիոն հանդիսատես։

## Սյուժե
Ֆիլմը նկարահանվել է Հայրենական մեծ պատերազմի սկզբի իրական իրադարձությունների հիման վրա։  Դանուբի նավատորմի թիվ 042 զրահանավը ֆաշիստական զավթիչների հետ մարտերի արդյունքում կորցրել է ամբողջ անձնակազմը: Այնտեղ ողջ են մնացել միայն Կարմիր բանակի զինծառայող Գարկուշան և Յակուտ Նոմոկոնովը։ Հետագայում տարբեր ճանապարհներով նավակի վրա են հայտնվում մի հետևակային, բանկի տնօրենը, կրկեսի արտիստը և բանտից փախած հանցագործը... Թշնամու կողմից շրջապատված № 042 զրահանավը շարունակում է պայքարել՝ կատարելով հրամանատարության հրամանը, թշնամու գծերի հետևում պայթեցնում է Դնեպրի վրայով անցնող կամուրջը։

## Դերերում
* Անատոլի Սալիմոնենկո – *Գարկուշա, նավաստի, զրահանավի հրամանատար
* Բոլոտ Բեյենիլիև – *Նոմոկոնով, յակուտ, զրահանավի շարժիչագետ
* Ալեքսանդր Զբրուև – *Կոնստանտին Սեմյոնովիչ Դոնչակ, փախած հանցագործ
* Ալեքսանդր Կովալենկո – *Դիմկա Սոլուխին, Կարմիր բանակի զինծառայող
* Աուդրիս Խադարավիչյուս – *Շտիգլից, գերեվարված գերմանացի բժիշկ
* Յակով Կոզլով – *Էլթոն (Գորոխով), կրկեսի արտիստ
* Վլադիմիր Օլեքսեենկո – *Տիմոֆեյ Սերգեևիչ Կոզուբենկո, բանկի տնօրեն
* Օքսանա Միլեշկինա – *Վասիլինկա, պատանդ կոմերիտուհի
* Սիլվիա Սերգեյչիկովա – *սանինստրուկտոր
* Ի. Ջելոմանով – *ռումինացի, ծովային տրանսպորտի լիցքավորող
* Սիգիզմունդ Կրիշտոֆովիչ – *գերմանացի պետ
* Ն. Բերեզնյուկ – *էպիզոդ
* Վլադիմիր Տալաշկո – *Սյոմկին (լուսագրերում նշված չէ)
* Լեոնիդ Դանչիշին – *էպիզոդ (լուսագրերում նշված չէ)

## Նկարահանող խումբ
* Բեմադրող ռեժիսոր՝ Օլեգ Լենցիուս
* Սցենարիստներ՝ Անատոլի Գալիև, Միխայիլ Մակլյարսկի
* Բեմադրող օպերատոր՝ Սերգեյ Լիսեցկի
* Բեմադրող նկարիչ՝ Ալեքսեյ Բոբրովնիկով
* Կոմպոզիտոր՝ Եվգենի Զուբցով
* Հնչյունային օպերատոր՝ Նիկոլայ Մեդվեդև
* Ռեժիսոր՝ Լ. Կոլեսնիկ
* Օպերատոր՝ Ա. Գլուշչուկ
* Նկարիչ-դեկորատոր՝ Վ. կաշին
* Խմբագիր՝ Նադեժդա Օրլովա
* Մոնտաժի ռեժիսոր՝ ի. Կարպենկո
* Զգեստների նկարիչ՝ Ալլա Շեստենկո
* Համակցված նկարահանումների նկարիչ ՝ Վիկտոր Դեմինսկի, օպերատոր՝ Ալեքսանդր Պաստուխով
* Ռազմական խորհրդատուներ՝ Գ. Բաբկով, Մ. Պոլյակով
* Ուկրաինական ԽՍՀ պետական սիմֆոնիկ նվագախումբ, դիրիժոր՝ Վլադիմիր Կոժուխար
* Ֆիլմի տնօրեն՝ Յակով Զաբիտի

## Ծանոթագրություններ

## Աղբյուրներ
* Где 042? // Советские художественные фильмы: аннотированный каталог. 1968—1969. Том 2. — М.: Нива России, 1995. — 302 с. — С. 161.
* Где 042? // Домашняя синематека: отечественное кино 1918—1996. — М.: Дубль-Д, 1996. — 520 с. — С. 88.

## Արտաքին հղումներ
* Где 042?

Կատեգորիա:1969 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Հայրենական մեծ պատերազմի մասին
Խասուխա Մագոմադով

**Խասուխա Մագոմադով** (), վերջին աբրեկը ԽՍՀՄ-ում, 1940-1944 թվականներին Հյուսիսային Կովկասում Հասան Իսրաիլովի ղեկավարությամբ ծավալված ապստամբության մասնակից: Չեչենական *գատոյ* թայփի ներկայացուցիչ:

## Կյանքի վաղ շրջան
Խասուխան ծնվել է 1907 թվականի մայիսի կեսերին Գատեն Կալե գյուղում (ներկայիս Չեչնիայի Շատոյի շրջանի Ասլանբեկ Շերիպովո գյուղը), հասարակ լեռնցու բազմազավակ ընտանիքում, որտեղ մեծանում էին ինը երեխա: Պատանեկության տարիներին սովորել է մեդրեսեում, տիրապետել արաբերենին: 18 տարեկան հասակում կորցրել է հորը: Ամուսնացել է, ապրել գյուղացիական աշխատանքով:

## Աբրեկություն
1939 թվականը բեկումնային էր Խասուխայի ճակատագրում. այդ տարվա ամռանը նա սպանեց իր համագյուղացիներից մեկին ու այդ հանգամանքով պայմանավորված՝ դարձավ  աբրեկ:

Հետագայում նա միացավ Հասան Իսրաիլովի ջոկատին, որի կազմում մասնակցեց հակախորհրդային ապստամբությանը: Շուտով նկատեց, որ խորհրդային իշխանություններից դժգոհ այն լեռնցիները, ովքեր կապ էին հաստատում Իսրաիլովի հետ, վաղ թե ուշ հայտնվում էին խորհրդային միլիցիայի ձեռքում:  Եվ թաքուն լքեց ապստամբների ջոկատն ու հետագայում մինչև իր մահը գործեց միայնակ:

Չեչենների զանգվածային արտաքսումից և Իսրաիլովի զոհվելուց հետո Խասուխան մնաց սարերում ու շարունակեց իր հարձակումները խորհրդային իշխանության ներկայացուցիչների վրա: Չեչենա-Ինգուշական Ինքնավար Խորհրդային Սոցիալիստական Հանրապետության ներքին գործերի նախարարության տվյալների համաձայն՝ Մագոմադովը իր աբրեկության 35 տարիների ընթացքում մասնակցել է 194 հարձակման, անձամբ իրագործել երեսունից ավելի սպանություն: Ընդ որում՝ սպանել է պետանվտանգության ու միլիցիայի աշխատակիցների, խորհրդային ու կուսակցական ակտիվների ներկայացուցիչների:

## Մահը
1976 թվականի մարտ ամսին խորհրդային իրավապահներին հայտնի դարձավ, որ Մագոմադովը իր հայրենի գյուղի մոտակա կիրճում է: 70-ամյա Խասուխային բռնելու նպատակով մշակվեց հատուկ գործողություն, որի իրականացմանը մասնակցեցին պետանվտանգության ու ներքին գործերի աշխատակցներ, 3394-րդ զորամասի զինծառայողներ: Նրանց հաջողվեց սպանել  Մագոմադովին՝ կրակելով նրա գլխին: Բայց մինչ այդ Խասուխան հասցրել էր սպանել իրեն հետապնդողներից մեկին՝ պետանվտանգության աշխատակից Սաիդ-Սելիմ Չաբդարխանովին: Հայտնաբերվեց աբրեկի զինանոցը, որտեղ գտան ТТ ատրճանակ, *Մոսին* հրացան, երկու նռնակ և մեծ քանակությամբ փամփուշտներ: Աբրեկի թաղման վայրը մինչև օրս մնում է անհայտ:

1998 թվականին Իչկերիայի Հանրապետության կառավարությունը Խասուխա Մագոմադովին հետմահու շնորհեց «Къоман сий» («Ազգի պատիվ») շքանշան:

## Ծանոթագրություններ

## Գրականություն
* 

## Արտաքին հղումներ
* Хасуха Магомадов. Последние годы. - Мовлади Абдулаев, Шатой.
* фотографии материалов уголовного дела

Կատեգորիա:Չեչեններ
Անդրանիկ Գասպարյան

**Անդրանիկ Սարգիսի Գասպարյան** (, ), ազգությամբ հայ ռուսաստանցի զինծառայող, փոխգնդապետ, Սևծովյան նավատորմի 22-րդ բանակային կորպուսի առափնյա պաշտպանության 126-րդ առանձին գվարդիական բրիգադի հրամանատար, Սիրիայում Ռուսաստանի ռազմական գործողության և Ուկրաինա Ռուսաստանի ներխուժման մասնակից: 2022 թվականի մայիսին ստացել է Ռուսաստանի հերոսի կոչում։

## Կենսագրություն
Անդրանիկ Գասպարյանը ծնվել է 1983 թվականի սեպտեմբերի 11-ին Լենինական քաղաքում (ներկայում՝ Գյումրի), Հայկական ԽՍՀ-ում։ Նրա հայրը՝ Սարգիս Գասպարյանը, տրոլեյբուսի վարորդ է եղել, իսկ մայրը՝ Սանդուխտ Խորենովնան, աշխատել է գուլպեղենի գործարանում։ Անդրանիկը անվանվել է իր պապի անունով, որը մասնակցել էր Հայրենական մեծ պատերազմին։ 

1988 թվականին Սպիտակի երկրաշարժից հետո ընտանիքը լքել է Հայաստանը։ 1993 թվականին Գասպարյանների ընտանիքը տեղափոխվել Օմսկի մարզի Անդրեևսկի գյուղ։

2000 թվականին դպրոցն ավարտելուց հետո Անդրանիկ Գասպարյանը ընդունվել է Չելյաբինսկի տանկային ինստիտուտ, որտեղ ուսումը շարունակել է մինչև 2005 թվականը։ Ըստ ծառայակիցներից մեկի հիշողությունների՝ Գասպարյանի սիրելի առարկաներից են եղել մարտավարությունը և հրաձգության պատրաստությունը։ Ինստիտուտն ավարտելուց հետո Անդրանիկը ծառայել Ռուսաստանի պաշտպանության նախարարության տարբեր ստորաբաժանումներում՝ տեղակայված Հայաստանում գտնվող 102-րդ ռուսական ռազմաբազայում, Չեչնիայում, Ղրիմում և Սիրիայում։

2015 թվականին Գասպարյանը ընդունվել է Մ. Վ. Ֆրունզեի անվան ռազմական ակադեմիա՝ Մոսկվայում։ Նույն թվականին նա մասնակցել է Ռուսաստանի ռազմական գործողությանը Սիրիայում, որի համար պարգևատրվել է Խիզախության շքանշանով։ Նա նաև մասնակցել Հայրենական մեծ պատերազմի հաղթանակի 70-ամյակին նվիրված շքերթին։

Ակադեմիան ավարտելուց հետո՝ 2017 թվականին, Անդրանիկ Գասպարյանը նշանակվել է Սևծովյան նավատորմի 126-րդ առանձին գվարդիական առափնյա պաշտպանության բրիգադի հրամանատար, որը տեղակայված է Ղրիմում։

Գասպարյանն ու նրա բրիգադը մասնակցել են Ռուսաստանի ներխուժմանը Ուկրաինա՝ հենց առաջին օրերից։ 2022 թվականի մարտին նրա ստորաբաժանումը գրավել է կամուրջ Խերսոնի մարզում։ Այդ գործողության համար Անդրանիկ Գասպարյանին շնորհվել է Ռուսաստանի հերոսի կոչում։ Նրա պատվին հուշատախտակ է տեղադրվել Անդրեևսկիի միջնակարգ դպրոցում։

2024 թվականին նա մասնակցել է «Հերոսների ժամանակը» ծրագրին, որը նպատակ ունի պետական կառավարման համակարգում ղեկավար պաշտոնների համար պատրաստել որակյալ կադրեր զինված հակամարտություններին մասնակցած անձանցից։ Ծրագիրը տևում է երկու տարի։ Դրա շրջանակներում Գասպարյանը հանդիպել է Վլադիմիր Պուտինի հետ։

## Անձնական կյանք
Անդրանիկ Գասպարյանը ամուսնացած է և ունի չորս զավակ։ Նա երկու դուստր ունի՝ Դիանան, ծնված 2010 թվականին, և Ինեսան, ծնված 2011 թվականին։ Բացի այդ, ունի երկվորյակ որդիներ՝ Ռոման և Արտյոմը, որոնք ծնվել են 2016 թվականին։

## Պարգևներ
*Խիզախության կրկնակի շքանշանակիր
*Ռուսաստանի հերոս (2022), «Ոսկե աստղ»
*«Համաձայնություն-2022» մրցանակ՝ Ռուսաստանի հայերի միության համառուսական հասարակական կազմակերպության կողմից, «Ժողովրդի հպարտություն» անվանակարգում

## Ծանոթագրություններ

## Արտաքին հղումներ
*Անդրանիկ Գասպարյանին շնորհվել է Ռուսաստանի ազգային հերոսի կոչում

Կատեգորիա:Հայկական ծագմամբ ռուսներ
Լեո Քասլդայն

**Լեո Ալեքսանդր Ֆրենսիս Քասլդայն** (, ), անգլիացի ֆուտբոլիստ, «Չելսի» ակումբի կիսապաշտպան։

## Ակումբային կարիերա
Քասլդայնը ծնվել է Քինգսթոն Թեմզայում, որտեղ նա ապրում էր Քոբհեմից ընդամենը 15 րոպե հեռավորության վրա: Նա իր ֆուտբոլային կարիերան սկսել է «Չելսիում», որին աջակցել է մանուկ հասակում։ Նա երկու տարի անցկացրել է «Չելսիում», հետո յոթ տարեկանում տեղափոխվել է Ուիմբլդոն։ Նա նաև ռեգբի է խաղացել մանուկ հասակում և ընդունվել «Հարլեկունիսա» ակադեմիա։

Սկսելով իր կարիերան Ուիմբլդոնում՝ որպես պաշտպան, նա շուտով տեղափոխվեց կիսապաշտպանության դիրք։ Հաստատվելով իր նոր դերում՝ Քասլդայնը մասնակցեց Ուիմբլդոնի մինչև 18 տարեկանների նախամրցաշրջանային շրջագայությանը Իտալիայում՝ խաղալով իրենից չորս տարով մեծ խաղացողների կողքին, իսկ 2019 թվականին նա նշեց իր դեբյուտը մինչև 18 տարեկանների կազմում՝ դառնալով Ուիմբլդոնի ամենաերիտասարդ խաղացողը, ով երբևէ դա արել է։

Մեկ տարի անց՝ 2020 թվականի մարտին, Քասլդայնը վերադարձավ Չելսի՝ անվանելով Մեյսոն Մաունտին և Ջեք Գրիլիշին որպես իր սիրելի ներկայիս խաղացողներին։ 2022 թվականի օգոստոսին՝ իր տասնյոթերորդ տարեդարձի օրը, նա ստորագրեց իր առաջին պրոֆեսիոնալ պայմանագիրը «Չելսիի» հետ և արդեն մարզվել է ակումբի առաջին թիմի հետ։ 2024 թվականի հունվարի 23-ին նա իր դեբյուտը նշեց «Չելսիի» կազմում Անգլիայի գավաթի կիսաեզրափակչում «Միդլսբրոյի» դեմ խաղում՝ 85-րդ րոպեին դուրս գալով Ռահիմ Ստերլինգի փոխարինման։

## Կարիերան հավաքականում
Քասլդայնը խաղացել է Անգլիայի Մ15, Մ16, Մ17 և Մ18 հավաքականներում՝ անցկացնելով 21 հանդիպում և խփելով 3 գոլ։ Մ19 տարեկանների հավաքականի կազմում իր նորամուտը նշել է Ռումինիայի դեմ խաղում, որտեղ դարձել է գոլի հեղինակ։

## Անձնական կյանք
Լեո Քասլդայնը Ուիմբլդոնի նախկին ֆուտբոլիստ և հեռուստահաղորդավար Ստյուարտ Քասլդայնի և Homes Under the Hammer-ի նախկին հաղորդավար Լյուսի Ալեքսանդրայի որդին է։ Նա ունի մեծ դուստր՝ Քիթին, ով բրիտանական «Իսթ-Էնդայի բնակիչները» սերիալի դերասանուհի է։

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Շրուսբերի Թաունի ֆուտբոլիստներ
Կատեգորիա:Ուիմբլդոնի (2002) ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ